સારાંશ માટે દસ્તાવેજ: આ મામલે મીડિયાની દુનિયા પણ અછૂતી નથી રહી. બહારથી આ દુનિયા ગમે એટલી ઝગમગ લાગે પણ એની ઊંડાણમાં ડોકીયું કરીએ તો એટલી જ અંધારી બાજુઓ પણ નજરે પડે. 

છાશવારે નાનામોટા મીડિયા હાઉસીઝ્માં કોઈ મહિલા સાથે થયેલા ગેરવ્યવહારની વાતો ઘુસપુસ ચર્ચામાં સંભળાતી જ હોય છે. 

જોકે, પ્રથમ વખત એવું થઈ રહ્યું છે કે આવી ચર્ચાઓમાં આવતા ઉલ્લેખો હવે જાહરેમાં ચર્ચાઈ રહ્યા છે. 

ખુદ મહિલાઓ જ સામે આવીને આવી વાતોને ઉજાગર કરી રહી છે. 

પત્રકારત્વ સાથે સંકળાયેલી કેટલીય મહિલાઓએ પોતાની સાથે થયેલી જાતીય સતામણી અંગે સોશિયલ મીડિયામાં લખવાનું શરૂ કર્યું છે. 

આમાની કેટલીય મહિલાઓ દેશનાં જાણીતાં સંસ્થાનોનો હિસ્સો રહી ચૂકી છે, કાં તો હજુ પણ ત્યાં કામ કરી રહી છે. 

જે પુરુષો પર આરોપ લગાવાઈ રહ્યા છે, તેઓ મીડિયા અને પત્રકારત્વ જગતના જાણીતા ચહેરા છે. 

આને ભારતમાં #MeToo મૉમેન્ટના પ્રારંભ તરીકે જોવાઈ રહ્યું છે. 

ચૅટના સ્ક્રીનશૉટ 

તાજેતરમાં જ બૉલીવુડ અભિનેત્રી તનુશ્રી દત્તાએ અભિનેતા નાના પાટેકર પર એક ફિલ્મનાં શૂટિંગ દરમિયાન છેડતી કરવાનો આરોપ લગાવ્યો હતો. 

એ બાદ કેટલીય મહિલાઓએ શ્રેણીબંધ રીતે પોતાની સાથે ઘટેલી જાતીય શોષણની ઘટનાઓનો ઉલ્લેખ કરવાનું શરી કરી દીધું હતું. 

મહિલાઓ કામના સ્થળે ઘટેલી જાતીય ગેરવર્તણૂક અંગે વાત કરવા સામે આવી રહી છે. સોશિયલ મીડિયા થકી તેઓ આવી ઘટનાઓનો ઉલ્લેખ કરી રહી છે. 

તમે આ વાંચ્યું કે નહીં?

એટલું જ નહીં, આવું કરનારા પુરુષોના નામ પણ જાહેર કરી રહી છે. 

મીડિયા સાથે સંકળાયેલી કેટલીય મહિલાઓએ આ મામલે ટ્વીટ્સ કર્યાં છે. 

તેમણે પોતાની સાથે જાતીય ગેરવર્તન કરનારા પુરુષો સાથેની ચેટના સ્ક્રીનશૉટ્સ પણ સોશિયલ મીડિયામાં શૅર કર્યા છે. 

ઉત્સવ ચક્રવતી

આ સમગ્ર મામલાની શરૂઆત કૉમેડીયન ઉત્સવ ચક્રવર્તી પર એક મહિલાએ લગાવેલા આરોપો થકી થઈ. 

મહિલાએ ગુરુવારે ટ્વીટ કરીને આરોપ લગાવ્યો કે ઉત્સવે તેમને પોતાની નગ્ન તસવીર મોકલવાની વાત કરી હતી. 

મહિલાના જણાવ્યા અનુસાર ઉત્સવે તેમને પોતાના જનનાંગની તસવીર પણ મોકલી હતી. 

એ બાદ કેટલીય મહિલાઓ પોતપોતાની આપવીતી સોશિયલ મીડિયા પર જાહેર કરવા લાગી. 

મહિલા પત્રકાર સંધ્યા મેનને ટ્વીટ કરીને કે.આર. શ્રીનિવાસ પર આરોપ લગાવ્યો છે, ''હાલ 'ટાઇમ્સ ઑફ ઇન્ડિયા'ના હૈદરાબાદમાં રેસિડેન્ટ એડિટરે એક વખત મારી સમક્ષ ઘરે મૂકી જવાનો પ્રસ્તાવ મૂક્યો હતો.''

''આ ઘટના વર્ષ 2008ની છે. એ વખતે બેંગલુરુ મારા માટે નવું શહેર હતું અને અહીં તેઓ...\nદસ્તાવેજની સમાન ભાષામાં સારાંશ:
મહિલાઓ માટે કોઈ પણ ક્ષેત્રમાં પોતાની જાતને સાબિત કરવી અત્યંત મુશ્કેલ બની જતું હોય છે. કામના પડકાર ઉપરાંત કેટલીય વખત તેમને કામનાં સ્થળે જાતીય ગેરવર્તણૂકનો સામનો પણ કરવો પડતો હોય છે.